Tsiatsungõlmaa harjutusala

Tsiatsungõlmaa harjutusala  (võru keeles tsiatsungõlmaa 'seasongermaa') on Kaitseväe harjutusala Võrumaal, Võru valla Juba külas. Tsiatsungõlmaa harjutusala kuulub eraldiseisva harjutusalana Nursipalu harjutusvälja koosseisu.

Harjutusalal asub 300-meetrise laskerajaga poolkinnine lasketiir ja kaks õppevälja taktikalisteks lähiharjutusteks.

Harjutusala pindala on 32 ha. Harjutusala valitseja on Kaitseväe logistikakeskus.

Tsiatsungõlmaa harjutusala rajati 1993. aastal.Nursipallu polügooni rajamine kütab endiselt kirgi. Eesti Päevaleht, 5. veebruar 2004

2013. aasta veebruaris avati Tsiatsungõlmaa harjutusalal elektroonilise sihtmärgisüsteemiga lasketiir, mida peeti sel ajal Balti riikide moodsaimaks."Võrumaal avati Balti riikide moodsaim, Tsiatsungõlmaa lasketiir" Õhtuleht, 6. veebruar 2013 

Kuna Ameerika liitlastele on Tsiatsungõlmaa nime hääldamine keeruline, siis on sealne vastuvõtulinnak nimetatud endise kohaliku küla järgi kui Reedo."Nursipalu laiendus valmib järk-järgult maade omandamise edenemise järgi" ERR, 10. mai 2024

Viited

Kategooria:Eesti militaarehitised
Kategooria:Võru vald